**บทที่ 1**

**บทนำ**

**1.1 ความเป็นมาและความสำคัญ**

จังหวัดระนองเป็นจังหวัดเริ่มต้นของการท่องเที่ยวกลุ่มจังหวัดภาคใต้ชายฝั่งอันดามันของการเดินทางโดยรถยนต์จากเมืองหลวงกรุงเทพมหานคร บนเส้นทางถนนหลักสาย 4 เมื่อผ่านชุมพรเริ่มเข้าเขตจังหวัดระนอง จะได้ความรู้สึกของ “เมืองในหุบเขา” เพราะภูมิประเทศส่วนใหญ่เต็มไปด้วยภูเขาสลับซับซ้อน ระนองจึงเป็นที่รู้จักว่าเป็นเมืองเล็กๆ ในหุบเขาที่สงบมีแหล่งน้ำพุร้อนหรือน้ำแร่ธรรมชาติที่มีคุณภาพ และมีปริมาณมาก ซึ่งปัจจุบันได้มีการพัฒนาเป็นผลิตภัณฑ์การท่องเที่ยวใหม่ๆ เช่น ฮอทสปา และผลิตภัณฑ์จากน้ำแร่ต่างๆ ระนองยังขึ้นชื่อว่าเป็นแหล่งผลิตเม็ดมะม่วงหิมพานต์คุณภาพ และผลิตภัณฑ์อาหารทะเลแปรรูปหลากหลายชนิด นอกจากนี้ ระนองยังมีแหล่งท่องเที่ยวทางธรรมชาติและทางวัฒนธรรมที่หลากหลาย ที่เกี่ยวข้องกับน้ำ จนสามารถสร้างจุดขายให้เมืองระนองเป็นเมืองท่องเที่ยว 5 น้ำ และสามารถสร้างเส้นทางท่องเที่ยวเชื่อมโยงกับประเทศสหภาพพม่าได้ จังหวัดระนองเป็นจังหวัดแรกบนฝั่งทะเลอันดามัน ตั้งอยู่บนส่วนที่แคบที่สุดของคาบสมุทรมลายูระหว่างมหาสมุทรแปซิฟิกกับมหาสมุทรอินเดียอุตสาหกรรมการท่องเที่ยวเป็นอุตสาหกรรมหลักของประเทศที่สามารถช่วยพัฒนาเศรษฐกิจและสังคม มีรายได้เข้าประเทศ ช่วยส่งเสริมการสร้างงานให้กับชุมชนท้องถิ่น พัฒนาสังคมในทิศทางที่ดีขึ้นจากการสนับสนุนจากภาครัฐและเอกชนที่มีความมุ่งมั่นที่จะพัฒนาอุตสาหกรรมท่องเที่ยวในท้องถิ่น ให้เข้าสู่มาตรฐานสากลเพื่อสร้างชื่อเสียงและดึงดูดให้นักท่องเที่ยวจากต่างประเทศเข้ามาท่องเที่ยวมากขึ้นในแต่ละปีอย่างไรก็ตาม การท่องเที่ยวของประเทศนั้นต้องพึ่งพาความอุดมสมบูรณ์และความหลากหลายของทรัพยากรธรรมชาติ ซึ่งในประเทศไทยยังไม่สามารถรับรองมาตรฐานการรักษาธรรมชาติสิ่งแวดล้อมได้อย่างมีประสิทธิภาพ ดังนั้นจึงเกิดผลเสียต่อชุมชนและพื้นที่โดยรอบ ถ้าต้องการจะสร้างการท่องเที่ยวอย่างยั่งยืนได้ ต้องให้ความสำคัญกับการจัดการการท่องเที่ยวอย่างเหมาะสมกับสภาพแวดล้อม

ทั้งความสามารถของคนในพื้นที่ในการจัดการแก้ไขปัญหาที่เกิดขึ้นจากการท่องเที่ยวอย่างไม่เป็นระบบหรืออย่างฉาบฉวย ทั้งนี้ทางภาครัฐและเอกชนต้องให้ความร่วมมือในการสร้างนโยบายและแบบแผนในการจัดการการท่องเที่ยวร่วมกันกับชุมชนอย่างเต็มรูปแบบ เพื่อสร้างการท่องเที่ยวที่เหมาะสมกับทรัพยากรที่มีอยู่อย่างเหมาะสมและสามารถพัฒนาชีวิตความเป็นอยู่ของคนชุมชนในพื้นที่ได้อย่างยั่งยืน มีแบบแผน มีเอกลักษณ์ของตนเอง จนพัฒนาเป็นการท่องเที่ยวต้นแบบของการสร้างชุมชนและเหมาะสมกับสภาพแวดล้อมที่มีอยู่ ซึ่งก็คือการจัดการการท่องเที่ยวเชิงนิเวศแบบบูรณาการที่สามารถนำไปเป็นแบบอย่างพัฒนาชุมชนอื่น ๆ ต่อไปได้ในอนาคต รวมถึงมีทรัพยากรสิ่งแวดล้อมทั้งทางธรรมชาติวัฒนธรรมที่หลากหลายในพื้นที่ตนเอง จึงทำให้ระนองเป็นเมืองที่มีความหลากหลายทางกายภาพสำหรับการท่องเที่ยว รวมไปถึงทรัพยากรธรรมชาติเพื่อการท่องเที่ยวก็สร้างชื่อเสียงให้ระดับโลก ดังนั้นการจะดึงนักท่องเที่ยวเข้าโดยการใช้ทรัพยากรธรรมชาติที่มีอยู่ให้เป็นประโยชน์นั้น ต้องคำนึงถึงการจัดการและผลกระทบในระยะยาว เพื่อเป็นการส่งเสริมการท่องเที่ยวในพื้นที่และการอนุรักษ์ทรัพยากรท่องเที่ยวไปในเวลาเดียวกัน สิ่งนี้จะช่วยสร้างแบบแผนการท่องเที่ยวในจังหวัดได้อย่างรู้คุณค่า ไม่กระทบต่อทรัพยากรสิ่งแวดล้อมและวิถีชีวิตความเป็นอยู่ของชุมชนในจังหวัดระนองในระยะยาว (รายงานสถิติการท่องเที่ยวภายในประเทศประจำปี พ.ศ. 2554 (ภาคใต้) โดยสำนักงานปลัดกระทรวงการท่องเที่ยวและกีฬา กระทรวงการท่องเที่ยวและกีฬา) สถานการณ์ท่องเที่ยวจังหวัดระนอง ในปี พ.ศ. 2551 มีการเติบโตเพิ่มขึ้น เนื่องจากนักท่องเที่ยวชาวต่างชาติน้อยกว่าทุกปีที่ผ่านมา เหตุผลก็มาจากปัญหาทางการเมืองทำให้นักท่องเที่ยวชาวต่างชาติลดลง และเป็นช่วงหน้าฝนของจังหวัด นอกจากนี้ยังมีพายุเข้าตามบริเวณเกาะและชายฝั่งทำให้นักท่องเที่ยวไม่กล้ามาท่องเที่ยวในช่วงนี้ และในส่วนของสถานที่ท่องเที่ยวอื่นๆ ก็มีนักท่องเที่ยวเข้ามามากพอสมควร ทั้งชาวไทยและชาวต่างชาติ สอดคล้องกับโครงการวิจัยเรื่องยุทธศาสตร์การพัฒนาการท่องเที่ยวในจังหวัดระนองได้สอดคล้องกับยุทธศาสตร์ของแผนพัฒนาการท่องเที่ยวแห่งชาติดังนี้ ยุทธศาสตร์การพัฒนาโครงสร้างพื้นฐานและสิ่งอํานวยความสะดวกเพื่อการท่องเที่ยว การพัฒนาและฟื้นฟูแหล่งท่องเที่ยวให้เกิดความยั่งยืน

การพัฒนาสินค้า บริการและปัจจัยสนับสนุนการท่องเที่ยวการสร้างความเชื่อมั่นและส่งเสริมการท่องเที่ยวและการส่งเสริมกระบวนการมีส่วนร่วมของภาครัฐ ภาคประชาชน และองค์กรปกครองส่วนท้องถิ่นในการบริหารจัดการทรัพยากรการท่องเที่ยวแหล่งท่องเที่ยวที่นักท่องเที่ยวนิยมเที่ยวในจังหวัดนี้โดยภาพรวม ได้แก่ บ่อน้ำพุร้อนรักษะวาริน พระราชวังรัตนรังสรรค์ น้ำตกหงาวน้ำตก ปุญญาบาล จวนเจ้าเมืองระนอง เกาะพยาม และล่องแพแลพลับพลึงธารโดยรวมบรรยากาศแหล่งช้อปปิ้งของจังหวัดนี้อยู่ในระดับปานกลางเนื่องจากนักท่องเที่ยวเดินทางผ่านมาไม่มีความจำเป็นในการซื้อของเป็นบางรายเท่านั้นที่ซื้อ บางครั้งในช่วงเทศกาลนักท่องเที่ยวมาเป็นจำนวนมาก สถานที่ไม่เอื้ออำนวยในการจอดรถ คือร้านของฝากใหญ่ๆมักไม่ค่อยมี เพราะจังหวัดระนองเป็นแค่เมืองเล็กๆ ของฝากเลยกระจัดกระจายไปยังแต่ละสถานที่ สินค้าที่นักท่องเที่ยวนิยมซื้อ ได้แก่ ของฝากของพื้นเมือง โดยนิยมซื้อหากันที่บริเวณร้านขายของชำ ในเดือนมกราคม เดือนกุมภาพันธ์ เดือนพฤศจิกายน และเดือนธันวาคม มีนักท่องเที่ยวเข้าใช้บริการที่พัก 107 มาก บรรยากาศค่อนข้างคึกคัก สำหรับในเดือนอื่นๆ บรรยากาศของที่พักอยู่ในระดับปานกลางนักท่องเที่ยวเข้าใช้บริการร้านอาหารพอสมควร โดยรวมบรรยากาศของร้านอาหารอยู่ในระดับปานกลางนักท่องเที่ยวนิยมใช้บริการห้องน้ำในบริเวณแหล่งท่องเที่ยวต่างๆ ของจังหวัด แต่จะมีบรรยากาศค่อนข้างคึกคักขึ้นมาบ้างในช่วงเทศกาลการทองเที่ยวเชิงนิเวศจะประสบความสำเร็จได้ก็ต่อเมื่อต้องตั้งอยู่บนแนวคิดที่เน้นความสำคัญของการผสมผสานจุดมุ่งหมายของการอนุรักษ์ ธรรมชาติแวดล้อมเข้ากับการปรับตัวของชุมชนเพื่อการพัฒนาท้องถิ่น โดยให้ความสำคัญกับมิติของการจัดการทรัพยากรธรรมชาติและการพัฒนาอย่างยั่งยืน การทองเที่ยวเชิงนิเวศไมควรมีสูตรสําเร็จรูปแบบที่ตายตัวหรือเป็นนโยบายที่มีมาตรฐานแนวเดียวและใช้กับทุกแห่งในทางตรงกันข้าม การทองเที่ยวเชิงนิเวศควรเป็นส่วนหนึ่งของทางเลือกในการพัฒนาชุมชนท้องถิ่นในหลายมิติ เช่น เศรษฐกิจของชุมชน การจัดการทรัพยากรขอองชุมชน ทางเลือกในการประกอบอาชีพ รวมทั้งการสร้างเสริมให้เกิดกระบวนการเรียนรู้อย่างแท้จริงในชุมชนท้องถิ่นการท่องเที่ยวเป็นอุตสาหกรรมหนึ่งที่สำคัญที่นำรายได้จำนวนมหาศาลให้กับประเทศรัฐบาลทุกสมัยได้ใช้การท่องเที่ยวเป็นเครื่องมือในขับเคลื่อนเศรษฐกิจของประเทศไทย เนื่องจากธุรกิจการท่องเที่ยวมีส่วนกระจายรายได้ไปยังภาคส่วนต่างๆ ของประเทศ ทั้งในผู้ประกอบการระดับต่างๆ เช่น ที่พัก ร้านอาหาร ของฝาก ของที่ระลึก การขนส่ง ตลอดจน แรงงานชุมชนและเปิดโอกาสให้นักท่องเที่ยวเดินทางเข้ามาท่องเที่ยวและพำนักมากขึ้น ประกอบกับการที่นักเที่ยวนิยมเป็นการท่องเที่ยวแนวใหม่ซึ่งเป็นการท่องเที่ยวที่เน้นความสนใจของนักท่องเที่ยวส่งผลให้นักท่องเที่ยวกระจายตัวลงไปยังท้องถิ่นต่างๆ เพื่อสัมผัสชีวิตชนบท วัฒนธรรมประเพณี ตลอดจนวิถีชีวิตความเป็นอยู่ รูปแบบการท่องเที่ยวแบบเดิมที่มุ่งเน้นในเชิงปริมาณนักท่องเที่ยวให้เข้ามาในแหล่งท่องเที่ยวจำนวนมากอาจจะส่งผลกระทบเชิงลบต่อชุมชนเจ้าของแหล่งท่องเที่ยวนั้นๆ แหล่งท่องเที่ยวสำคัญของประเทศไทยหลายแห่งที่พบว่าการจัดการด้านการท่องเที่ยวเป็นหน้าที่ของหน่วยงานราชการ (พจนา สวนศรี. 2546. เอกสารการสอนชุดวิชา หน่วยที่ 8-15 การจัดการนันทนาการและการท่องเที่ยวทางธรรมชาติ. นนทบุรี: มหาวิทยาลัยสุโขทัยธรรมาธิราช)

ถึงแม้ว่าประชาชนในชุมชนที่อยู่ในแหล่งท่องเที่ยวนั้นจะได้รับรายได้จากการเข้ามาของนักท่องเที่ยว แต่มักพบกว่าการขาดความรู้ความเข้าใจเกี่ยวการจัดการท่องเที่ยวของคนในชุมชนทำให้ไม่สามารถอำนวยความสะดวกแก่นักท่องเที่ยวและไม่สามารถสร้างความประทับใจให้กับนักท่องเที่ยวจนเกิดการกลับมาเที่ยวซ้ำหรือการปฏิเสธนักท่องเที่ยวของชุมชนบางแห่งที่ได้รับการรบกวนการประกอบอาชีพและวิถีชีวิตจากการท่องเที่ยวของนักท่องเที่ยวเหล่านั้น ทรัพยากรสิ่งแวดล้อมทั้งทางธรรมชาติวัฒนธรรมที่หลากหลายในพื้นที่ตนเอง จึงทำให้ระนองเป็นเมืองที่มีความหลากหลายทางกายภาพสำหรับการท่องเที่ยว รวมไปถึงทรัพยากรธรรมชาติเพื่อการท่องเที่ยวก็สร้างชื่อเสียงให้ระดับโลก ตัวอย่างเช่น ชีวมณฑลของโลก อยู่ในอาณาเขตจังหวัดนี้ ดังนั้นการจะดึงนักท่องเที่ยวเข้าโดยการใช้ทรัพยากรธรรมชาติที่มีอยู่ให้เป็นประโยชน์นั้น ต้องคำนึงถึงการจัดการและผลกระทบในระยะยาว เพื่อเป็นการส่งเสริมการท่องเที่ยวในพื้นที่และการอนุรักษ์ทรัพยากรท่องเที่ยวไปในเวลาเดียวกัน สิ่งนี้จะช่วยสร้างแบบแผนการท่องเที่ยวในจังหวัดได้อย่างรู้คุณค่าไม่กระทบต่อทรัพยากรสิ่งแวดล้อมและวิถีชีวิตความเป็นอยู่ของชุมชนในจังหวัดระนองในระยะยาวสอดคล้องกับยุทธศาสตร์ของมหาวิทยาลัยในด้านงานวิจัยเป็นฐานขององค์ความรู้ สู่การจัดการเรียนการสอนแบบบูรณาการเพื่อตอบสนองชุมชนและท้องถิ่น ตาม พรบ. ของมหาวิทยาลัยราชภัฏว่าด้วยการวิจัยเพื่อการพัฒนาท้องถิ่น

จากปัญหาดังกล่าวผู้วิจัยจึงศึกษาและพัฒนาศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานบนฐานดิจิทัลชุมชนในจังหวัดระนองที่สอดคล้องกับนโยบายของรัฐบาลที่ต้องการพัฒนาคนสู่เศรษฐกิจฐานรากยกระดับสู่เศรษฐกิจดิจิทัลของชุมชนให้เกิดมูลค่าเพิ่มโดยใช้ชุมชนเป็นฐานในการพัฒนาบูรณาการส่งผลให้ชุมชนเข้มแข็งประชาชนพึ่งตนเองได้ครอบครัวมีคุณภาพชีวิตดีมีความชุมชนมีระบบการจัดการความรู้และภูมิปัญญาโดยชุมชนส่งผลทำให้การพัฒนาที่ยั่งยืนต่อไป

**1.2 วัตถุประสงค์ของการวิจัย**

1.2.1 เพื่อสำรวจความเข้าใจด้านปรัชญาเศรษฐกิจพอเพียงและศึกษาลักษณะองค์ประกอบการจัดการ ความสมบูรณ์ของลักษณะพื้นฐานและความรู้ความเข้าใจในด้านการท่องเที่ยวเชิงอนุรักษ์เชิงนิเวศในจังหวัดระนอง

1.2.2 เพื่อหาลักษณะรูปแบบการจัดศูนย์การท่องเที่ยวเชิงอนุรักษ์ในจังหวัดระนอง

1.2.3 เพื่อศึกษาความพึงพอใจของผู้บริโภค และปัจจัยที่ส่งผลต่อการตัดสินใจของลูกค้า

ในจังหวัดระนอง

1.2.4 เพื่อวิเคราะห์ผลกระทบในการพัฒนาบรรจุภัณฑ์และตราสัญลักษณ์และปัจจัยที่ส่งผลกระทบของกลุ่มผู้ผลิตสินค้า OTOP และสินค้าชุมชนในจังหวัดระนอง

1.2.6 เพื่อพัฒนาทดลองเว็ปไซต์ต้นแบบเส้นทางการท่องเที่ยวเชิงสุขภาพและเชิงนิเวศ

**1.3 ขอบเขตการวิจัย**

1.3.1 ขอบเขตด้านพื้นที่ การวิจัยครั้งนี้เลือกสถานที่เก็บข้อมูล คือ แหล่งท่องเที่ยวเชิงสุขภาพในจังหวัดระนอง จำนวน 5 อำเภอภายในจังหวัดระนอง ได้แก่ 1. อำเภอเมือง 2. อำเภอกระเปอร์ 3.อำเภอสุขสำราญ 4.อำเภอกระบุรี 5. อำเภอละอุ่น

1.3.2 ขอบเขตด้านประชากร ประชากรที่ใช้ในการศึกษาวิจัยครั้งนี้ คือ นักท่องเที่ยวใช้บริการในแหล่งท่องเที่ยวเชิงสุขภาพ ,ประชาชนในท้องถิ่น สำนักงานการท่องเที่ยวจังหวัดระนอง หน่วยงานภาครัฐ และผู้ประกอบการด้านการท่องเที่ยว อำเภอเมือง จังหวัดระนอง

1.3.3 ขอบเขตด้านเนื้อหา การวิจัยครั้งนี้ผู้วิจัยนำแนวคิดของพร้อมทั้งศึกษาแนวคิด ทฤษฎี การขับเคลื่อนระเบียบวาระแห่งชุมชนของกระทรวงมหาดไทย และแนวคิดของกรมพัฒนาชุมชน กระทรวงมหาดไทย และสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) แนวคิดการนำหลักปรัชญาของเศรษฐกิจพอเพียงสู่การปฏิบัติ 3 ห่วง 2 เงื่อนไข (สำนักงาน กปร.) บูรณาการร่วมกับแผนพัฒนา 4 พ. รวมถึงการท่องเที่ยว มาเป็นขอบเขตด้านเนื้อหาในการวิจัยในครั้งนี้ ประกอบไปด้วย

**1.3.4 ขอบเขตด้านเวลา**

กำหนดระยะเวลาในการดำเนินการวิจัย 9 เดือน

**1.3.5 นิยามศัพท์**

ศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียง

บนฐานดิจิทัลชุมชนคือ

1. ศูนย์การท่องเที่ยวเชิงส่งเสริมสุขภาพ (Health Promotion) หมายถึงการเดินทางท่องเที่ยวโดยมีการจัดโปรแกรมส่งเสริมสุขภาพ ซึ่งมีกิจกรรมที่สร้างเสริมสุขภาพที่หลากหลาย โดยเฉพาะการเดินทางไปในแหล่งท่องเที่ยวต่างๆ

2. คู่มือการตรวจประเมินมาตรฐานคุณภาพแหล่งท่องเที่ยวเชิงสุขภาพประเภทน้ำพุร้อนธรรมชาติ หมายถึง กรอบแนวทางในการศึกษาและจัดการแหล่งท่องเที่ยวประเภทน้ำพุร้อนธรรมชาติ โดยเน้นในด้านการกำหนดมาตรฐานที่จำเป็นสำหรับการบริการต่างๆ

3.ศูนย์เส้นทางการท่องเที่ยว หมายถึง รูปแบบของการท่องเที่ยวเชิงสุขภาพในจังหวัดระนอง โดยจัดทำเป็นโปรแกรมนำเที่ยวในรูปแบบ 1 วัน และ 2 วัน

4. รูปแบบศูนย์การท่องเที่ยว หมายถึง การอธิบายรายละเอียดการเดินทาง ในแต่ละโปรแกรมการเดินทาง โดยมีระบุเกี่ยวกับยานพาหนะในการเดินทาง ที่พัก ร้านอาหาร วัด การเชื่อมโยงแหล่งท่องเที่ยวและมีการคำนาณค่าใช้จ่ายตลอดการเดินทางแหล่งท่องเที่ยวเชิงสุขภาพ

5. สิ่งดึงดูดใจทางการท่องเที่ยว (Attraction) หมายถึง สิ่งที่สามารถดึงดูดหรือโน้มน้าวใจ ให้เกิดความสนใจปรารถนาที่จะไปท่องเที่ยวยังแหล่งท่องเที่ยวเชิงสุขภาพในจังหวัดระนอง สิ่งดึงดูดใจ ทางการท่องเที่ยวแบ่งออกเป็น 2 ประเภท ใหญ่ๆ คือ สิ่งดึงดูดใจทางการท่องเที่ยวเชิงสุขภาพ ที่เป็นธรรมชาติ คือ ความงามตามธรรมชาติที่สามารถดึงดูดให้คนไปเยือนหรือไปเที่ยวในพื้นที่นั้น เช่น บ่อน้ำพุร้อน น้ำตก อ่างเก็บน้ำ ศูนย์วิจัยป่าชายเลน เป็นต้น และสิ่งดึงดูดใจทางการท่องเที่ยวที่มนุษย์สร้างขึ้นเป็นสิ่งที่มนุษย์สร้างขึ้นแล้ว สามารถดึงดูดใจให้มนุษย์ไปเยือนหรือไป ท่องเที่ยวยังพื้นที่นั้น เช่น พระที่นั่งรัตนรังสรรค์ (จำลอง), ตลาด เป็นต้น

6. สิ่งอำนวยความสะดวก (Facility) หมายถึง สิ่งต่างๆที่รองรับการเดินทางท่องเที่ยว เพื่อทำให้การเดินทางท่องเที่ยวเป็นไปได้ด้วยความสะดวกสบายที่สำคัญมากที่สุด เช่น ที่จอดรถ ห้องอาบน้ำ ร้านอาหาร ป้ายบอกทาง เป็นต้น

8. การเข้าถึงได้ (Accessibility) หมายถึง การไปถึงแหล่งท่องเที่ยวนั้นได้ คือ ต้องมีการคมนาคมขนส่งนักท่องเที่ยวไปยังแหล่งท่องเที่ยวนั้นอย่างสะดวก ปัจจัยในการเลือก สถานที่ท่องเที่ยว ของแต่ละบุคคลย่อมมีความแตกต่างกันไปตามความพึงพอใจหรือความต้องการที่จะได้รับจาการไปท่องเที่ยว

9. เส้นทางการท่องเที่ยว หมายถึง รูปแบบของการท่องเที่ยวเชิงสุขภาพในจังหวัดระนอง โดยจัดทำเป็นโปรแกรมนำเที่ยวในรูปแบบ 1 วัน,2 วัน และ 3 วัน โดยอธิบายรายละเอียดการเดินทาง ในแต่ละแหล่งท่องเที่ยวรวมถึงการเชื่อมโยงแหล่งท่องเที่ยวและมีการคำนวณค่าใช้จ่ายตลอดการเดินทาง

10. การท่องเที่ยวเชิงสุขภาพ หมายถึง การเดินทางท่องเที่ยวไปพักผ่อนหย่อนใจ ตามสถานที่ท่องเที่ยวเชิงสุขภาพภายในจังหวัดระนอง เพื่อทำกิจกรรมส่งเสริมสุขภาพหรือ การบำบัดรักษาฟื้นฟูสุขภาพ เช่น การเข้าสปา การนวด อบ ประคบสมุนไพร การแช่น้ำแร่ร้อน การศึกษาธรรมชาติ โดยถือเป็นการท่องเที่ยวที่มีจิตสำนึกต่อการส่งเสริมและรักษาสุขภาพและสิ่งแวดล้อมไปในตัว เพื่อส่งเสริมให้จิตใจสดชื่นผ่องใสเป็นการเพิ่มพูนพละกำลังให้สมบูรณ์แข็งแรง ปรับสภาพจิตใจ และร่างกายให้สมดุล

**1.3.6 ประโยชน์ที่คาดว่าจะได้รับ**

1.3.6.1 ผู้ประกอบอาชีพของชุมชนเกิดการเรียนรู้ สามารถเข้าใจกระบวนการค้นหา สาเหตุของปัญหาของกระบวนการผลิตที่เกิดขึ้นได้ในการจัดการเทคโนโลยีด้านกระบวนการและพัฒนาผลิตภัณฑ์ชุมชนและท้องถิ่น

1.3.6.2 นักท่องเที่ยวที่เดินทางมาท่องเที่ยวจังหวัดระนอง มีความสะดวกสบายในเรื่องของ เส้นทางทางการท่องเที่ยวเชิงสุขภาพ ประหยัดเวลา ประหยัดค่าใช้จ่าย และมีข้อมูล เกี่ยวกับแหล่งท่องเที่ยวเชิงสุขภาพ สร้างความประทับใจให้แก่นักท่องเที่ยวที่เดินทาง มาท่องเที่ยวจังหวัดระนอง

1.3.6.3 สร้างประสิทธิภาพการจัดการการท่องเที่ยวได้อย่างตรงจุด และพัฒนาขีดความสามารถในการแข่งขัน สร้างการท่องเที่ยวในรูปแบบใหม่ มีนักท่องเที่ยวเข้ามาในพื้นที่มากขึ้น และสร้างชื่อเสียงให้กับจังหวัดในการเป็นต้นแบบในการพัฒนาการท่องเที่ยวเชิงนิเวศแบบบูรณาการที่ได้ประโยชน์ทั้งคนและสิ่งแวดล้อมในเวลาเดียวกัน

1.3.6.4 ได้พัฒนาเว็บไซต์ การซื้อขายทางออนไลน์ และสื่อประชาสัมพันธ์ทางออนไลน์ และฝึกอบรมกับผู้ประกอบการให้สอดคล้องทิศทางการท่องเที่ยวที่มีความเชื่อมโยงข้อมูลข่าวสารและประชาสัมพันธ์ไปในทิศทางเดียวกัน และเอื้อต่อการขับเคลื่อนการพัฒนาในกลุ่มจังหวัดและสอดคล้องกับนโยบายของรัฐบาล

1.3.6.5 ได้การปลูกฝังให้คนในพื้นที่หวงแหน รักและห่วงแหนทรัพยากรตนเองและพร้อมที่จะดูแลสิ่งแวดล้อมในพื้นที่ตนเองอย่างต่อเนื่อง

1.3.6.6 เป็นชุมชนท่องเที่ยวอย่างยั่งยืนบนฐานเศรษฐกิจสร้างสรรค์และการมีส่วนร่วมของชุมชนนำไปสู่การเจรจาทางการค้าการลงทุนระหว่างประเทศบนฐานความรู้ตามแนวเศรษฐกิจพอเพียง

1.3.6.7 เป็นการยกคุณภาพที่พักบนฐานฐานวิถีชีวิตและการมีส่วนร่วมของชุมชนอย่างยั่งยืนและแนวทางสร้างรูปแบบการบริหารจัดการธุรกิจที่พักแนวทางสร้างต้นแบบที่พักที่มีคุณภาพฐานวิถีชีวิตและการมีส่วนร่วมของชุมชนอย่างยั่งยืนตามแนวเศรษฐกิจพอเพียง

1.3.6.8 เพิ่มการรับรู้เกี่ยวกับการเป็นแหล่งท่องเที่ยวและการเกิดภาพลักษณ์และตราสินค้าด้านแหล่งท่องเที่ยวอย่างยั่งยืนบนฐานเศรษฐกิจสร้างสรรค์และการมีส่วนร่วมของชุมชนนำไปสู่การเจรจาทางการค้าระหว่างประเทศ

1.3.6.9 เป็นการใช้ประโยชน์จากทรัพยากรธรรมชาติและสิ่งแวดล้อมอย่างสมดุลและยั่งยืน ซึ่งสอดคล้องกับกรมพัฒนาชุมชนของกระทรวงมหาดไทย และองค์การบริหารส่วนตำบลรวมทั้งผู้นำชุมชนและนักวิจัยที่ต้องการให้บริการวิชาการ และถ่ายทอดเทคโนโลยีสู่ชุมชนเพื่อยกระดับมาตรฐานของชุมชนสังคมให้มีคุณภาพ ซึ่งตรงกับความต้องการของท้องถิ่น จึงเห็นความสำคัญของการวิจัยในครั้งนี้ ถ้าไม่ทำอาจทำให้ภูมิปัญญาท้องถิ่นสูญหาย

1.3.6.10 นักท่องเที่ยวที่เดินทางมาท่องเที่ยวจังหวัดระนอง มีความสะดวกสบายในเรื่องของ เส้นทางทางการท่องเที่ยวเชิงสุขภาพ ประหยัดเวลา ประหยัดค่าใช้จ่าย และมีข้อมูล เกี่ยวกับแหล่งท่องเที่ยวเชิงสุขภาพ สร้างความประทับใจให้แก่นักท่องเที่ยวที่เดินทาง มาท่องเที่ยวจังหวัดระนอง